Bangalore

Bangalore er hovedstad i den indiske delstaten Karnataka. Byen ligger på Mysoreplatået i sørvest i delstaten. Under britisk kolonistyre ble Bangalore etablert som administrasjonssentrum i det sørlige India. Byen ligger 949 meter over havet. 

Innbyggertallet medregnet forsteder er på rundt 6 millioner (2006). Uten forsteder er innbyggertallet 5 104 047. Det har lenge vært bosetning i området, men skrevne kilder starter med byggingen av et fort i 1537. 

Etter India ble selvstendig i 1947 utviklet Bangalore seg til et industrielt sentrum, med våpenproduksjon, flyfabrikker og romfart. Etter hvert som Indias økonomi har blitt liberalisert har Bangalore blitt senter for kunnskapsindustri og er kjent som Indias «Silicon Valley».

Etymologi
Navnet kommer trolig av bengaval-uru, «vokternes by», og nevnes første gang i 890. En populær anekdote, som sannsynligvis er folkeetymologisk, går ut på at navnet i stedet skal komme av «benda kaal-uru», "byen med de kokte bønnene", ettersom kong Veera Ballala II av Hoysala (som regjerte fra 1173 til 1220) skulle ha blitt servert dette her.

Geografi

Bangalore ligger sydvest i staten of Karnataka. Det er i hjertet av Mysoreplatået (et område i det større prekambrisk Deccanplatået) med en gjennomsnittlig høyde over havet på 920 m. Den geografiske posisjonen er og dekker et området på 741 km². 

Landskapet er flat bortsett fra en sentral rygg som går NNØ-SSV. Det høyeste punktet er Doddabettahalli, på 962 meter og ligger på denne åsryggen. Ingen større elver renner gjennom byen, men Arkavathi og South Pennar krysser hverandre ved Nandi Hills, 60 km nord for byen. River Vrishabhavathi, en mindre sideelv til Arkavathi, renner gjennom byen. Elvene Arkavathi og Vrishabhavathi frakter mye av Bangalores kloakk. Et avløpssystem fra 1992 dekker 215 km² av byen og er tilkoblet fem kloakkrenseanlegg i utkanten.
 Deccan Herald, 2006. The Printers (Mysore) Ltd. 11 March 2004

Klima
Bangalore ligger i et tropisk savanneklima med en klar deling i årstidene mellom regntid og tørketid. På grunn av den høye beliggenheten har Bangalore stort sett et mer moderat klima. Det kan forekomme enkelte hetebølger om sommeren og da kan det bli ubehagelig varmt. Den kaldeste måneden er januar med en gjennomsnittlig minimumstemperatur på 15,1 °C og den varmeste måneden er april med en gjennomsnittlig maksimumstemperatur på 33,6 °C. Varmerekorden for Bangalore er 38,9 °C og det kaldeste som er målt er 7,8 °C (i januar 1884). Temperaturen om vinteren faller sjelden under 12 °C, og sommeren stiger den sjeldenover 36–37 °C. Bangalore får nedbør fra både nordvestlige og sørvestlige monsuner og de fuktigste månedene er september, oktober og august, i den rekkefølgen. Sommeren kjøles noe ned av hyppig tordenvær, som av og til fører til strømbrudd og flom. Det kraftigste nedbøren som er målt på et døgn er 179 mm målt 1. oktober 1997. 

Transport 
Bangalore betjenes av den nye Bengaluru International Airport (IATA-kode: BLR) som åpnet 24. mai 2008. Byen var tidligere tilknyttet HAL Airport som var Indias fjerde meste travle flyplass.Indiske luftfartsmyndigheter: Passasjerstatistikk (Intl+Innelands), Annexure IIIC  Air Deccan og Kingfisher Airlines har sine hovedkvarter i Bangalore.  

Et t-banesystem kalt Namma Metro er under utvikling og er forventet ferdigstilt i løpet av 2011. Den vil bestå av 42.3 km bane over og under bakken med 41 stasjoner  Bangalore ligger i den sydvestre sonen av Indian Railways. Bangalore har gode forbindelser med resten av jernbanenettet i landets Indian Railways. Rajdhani Expressen forbinder byen med New Delhi, landets hovedstad. Bangalore har også jernbane til de fleste byene i Karnataka, i tillegg til Mumbai, Chennai, Kolkata, Hyderabad, Mysore og andre større byer i India.

Svarte og gule trehjulede motoriserte rickshawer, kalt autos, er et populært fremkomstmiddel. De kjører på taksameter og kan ta opp til tre passasjerer. Taxitilbudet i Bangalore er delt mellom flere ulike selskaper og disse kalles ofte Citi taxis. Disse drosjene kan ta opptil fire passasjerer og er ofte dyrere enn en rickshaw.

Bussene som kjøres av BMTC er også et viktig kommunikasjonsmiddel i byen. Her kan passasjerene kjøpe enkeltbilletter, men BMTC har også tilbud om periodekort for faste pendlere. BMTC har også Volvo-busser med air conditioning på de viktigste rutene. Karnataka State Road Transport Corporation har 6,600 busser i drift på 5,700 ruter, som forbinder Bangalore med hele Karnataka i tillegg til omliggende delstater.

Søsterbyer
  Minsk, Belarus. 
  San Francisco, California, USA.Bangalore, San Francisco are sister cities . The Hindu. 11. mai 2007.
  Cleveland, Ohio, USA.Online Directory: India, Asia. Sister Cities International.
  Kharkiv, Kharkiv oblast, Ukraina

Referanser

Eksterne lenker

Offisiell nettsider relatert til Bangalore
 Offisiell nettside for Bangalore
 Offisiell nettside for Karnataka

Artikler relatert til Bangalore
 Bangalore: Silicon Valley or Coolie Valley? – fra in.rediff.com (engelsk)
 How did Bangalore get its name? – fra bangalorebest.com (engelsk)
 Bangalore News – fra sumanasa.com (engelsk)
 Praktikum in Indien, u.a. Bangalore  – fra praktikum-indien.de (tysk)
 Bengaluru – Glanz und Elend in Indiens Wachstumsstadt, Artikel von Frank Hoffmeier – fra readers-edition.de (tysk)
 „Von Glaspyramiden, Stau und heiligen Kühen“, ZDF, 24. juli 2007, med Audio-Bilderschau - fra heute.de (tysk)